b'\n_START_ARTICLE_\nMiranda Cosgrove\n_START_SECTION_\nZgodnje \xc5\xbeivljenje in za\xc4\x8detki kariere\n_START_PARAGRAPH_\nMiranda Taylor Cosgrove se je rodila 14. maja 1993 v Los Angelesu, Kalifornija, Zdru\xc5\xbeene dr\xc5\xbeave Amerike. Pri treh letih jo je odkril agent med petjem in plesanjem v restavraciji Taste of L.A. v Los Angelesu. Za\xc4\x8dela je kot fotomodel in kasneje je povedala, da je bila s tem zelo zadovoljna in da pravzaprav ni nikoli razmi\xc5\xa1ljala o tem, da bi postala igralka. Njena prva televizijska vloga je bila vloga v neki reklami. Pri sedmih letih je spoznala, da ji je v\xc5\xa1e\xc4\x8d tudi igranje, zato je za\xc4\x8dela hoditi na avdicije za razne gledali\xc5\xa1ke in televizijske vloge.\n_START_SECTION_\n2001 - 2006: Vzpon v slavo\n_START_PARAGRAPH_\nPrva igralska vloga Mirande Crosgrove za reklamami je bila vloga petletne Lane Lang v televizijski seriji Smallville v letu 2001. Leta 2003 posname svoj prvi film ob Jacku Blacku in sicer film z naslovom \xc5\xa0ola rocka. V filmu je igrala Summer Hathaway, disciplinirano deklico z velikimi ambicijami zase, ki pa ji novi u\xc4\x8ditelj v \xc5\xa1oli (Jack Black), ki namerava iz njihovega razreda napraviti rock band, ni preve\xc4\x8d v\xc5\xa1e\xc4\x8d._NEWLINE_Med snemanjem \xc5\xa0ole rocka v New Yorku se je Miranda Cosgrove prijavila na avdicijo za v televizijski seriji Drake & Josh, kjer je dobila vlogo Megan Parker. Snemala jo je do leta 2008. Televizijska serija je iz\xc5\xa1la 11. januarja 2004._NEWLINE_V letu 2004 se je Miranda Cosgrove pojavila \xc5\xa1e v televizijski seriji Sami doma, leta 2005 v televizijskem filmu Here Comes Peter Cottontail: The Movie in filmu Tvoji, moji, najini, leta 2006 pa v televizijskem filmu Divji \xc5\xberebec in filmu Sre\xc4\x8dnih trinajst.\n_START_SECTION_\n2007 - danes: iCarly in glasbena kariera\n_START_PARAGRAPH_\nMiranda Cosgrove je posnela naslovno pesem za televizijsko serijo iCarly "Leave It All to Me". Predstavljena naj bi bila v televizijski seriji Drake & Josh, napisal pa jo je Michael Corcoran, eden izmed \xc4\x8dlanov banda Draka Bella. V juniju 2008 je Columbia Records izdala pesmi iz serije iCarly ("Leave It All to Me", "Stay My Baby", "About You Now" in "Headphones On"), katere vse je zapela ona. Kritike so bile precej pozitivne._NEWLINE_Po izzidu teh pesmi se je Miranda Cosgrove uvrstila med "The Female Pop Rookies of 2009" na MTV-jevi lestvici. Decembra 2008 izidejo bo\xc5\xbei\xc4\x8dne pesmi "Christmas Wrapping" in "Merry Christmas, Drake & Josh". 3. februarja 2009 Miranda Cosgrove posname svoj prvi samostojni singl in sicer pesem z naslovom About You Now._NEWLINE_Od julija 2008 so na\xc4\x8drti za njen prvi glasbeni album aktivni. V intervjuju za MTV news je povedala, da bo album narejen v stilu pop rocka, ter da bodo v njem tudi razne ljubezenske pesmi, \xc5\xa1e vedno pa bo tesno povezan s televizijsko serijo iCarly. Delala naj bi s producenti in besedilopisci, kot so The Matrix in Dr. Luke, oboje pa je opisala kot popolnoma novo in druga\xc4\x8dno izku\xc5\xa1njo. Delala je tudi z Leah Haywood in Danielom Jamesom. Album je napovedala za drugo \xc4\x8detrtino leta 2010._NEWLINE_Sicer je Miranda Cosgrove v letu 2007 igrala v televizijskih serijah Zoey 101, Unfabulous, Unfabulous in iCarly (kjer ima glavno vlogo, serijo pa snema \xc5\xa1e danes), leta 2008 v televizijski seriji The Naked Brothers Band, leta 2010 pa v filmu Despicable Me.\n_START_SECTION_\nZasebno \xc5\xbeivljenje\n_START_PARAGRAPH_\nMiranda Cosgrove je za svoje najljub\xc5\xa1e glasbene ustvarjalce ozna\xc4\x8dila Paramore, Avril Lavigne in Gwen Stefani, za svoje vzornike iz igralske industrije pa Anne Hathaway, Shio LaBeouf, Orlanda Blooma, Roberta Pattinsona in Rachel McAdams._NEWLINE_Osnovno \xc5\xa1olo je naredila v javni ustanovi, po kon\xc4\x8dani osnovni \xc5\xa1oli pa se je \xc5\xa1olala doma.'